
  Parlamentul României   

 Camera Deputaţilor
	COMISIA PENTRU ADMINISTRAŢIE

PUBLICĂ, AMENAJAREA
TERITORIULUI ŞI ECHILIBRU
ECOLOGIC

  Nr. 26/1901/14.02.2011              
  PL-x 875/2010
	COMISIA PENTRU BUGET, FINANŢE ŞI BĂNCI

Nr.22/759/14.02.2011              
	COMISIA PENTRU INDUSTRII ŞI SERVICII

Nr.23/391/14.02.2011              



Către,

BIROUL PERMANENT AL
CAMEREI DEPUTATILOR

Vă înaintăm, alăturat, Raportul comun asupra proiectului de Lege privind aprobarea Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii, trimis Comisiei pentru administraţie publică, amenajarea teritoriului şi echilibru ecologic, Comisiei pentru buget, finanţe şi bănci şi Comisiei pentru industrii şi servicii pentru dezbatere în fond cu adresa nr. PL.x 875 din 21 decembrie 2010.

PREŞEDINTE,

PREŞEDINTE,

PREŞEDINTE,

Sulfina BARBU

Viorel ŞTEFAN

Iulian IANCU

RAPORT COMUN

asupra proiectului de Lege privind aprobarea Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii

În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică, amenajarea teritoriului şi echilibru ecologic, Comisiei pentru buget, finanţe şi bănci şi Comisiei pentru industrii şi servicii au fost sesizate, spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii, trimis cu adresa nr.PL.x 875 din 21 decembrie 2010.

Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Consiliul Legislativ a avizat favorabil proiectul de lege, conform avizului nr.1270 din 26.10.2010.

Senatul a adoptat proiectul de lege în şedinţa din 13 decembrie 2010.

Comisia juridică de disciplină şi imunităţi a avizat favorabil proiectul de lege, conform avizului nr.PL.x 875 din 25 ianuarie 2011.


Proiectul de lege are ca obiect aprobarea Programului Naţional de Dezvoltare a Infrastructurii, în sensul modernizării infrastructurii la standardele europene, prin finanţarea unor proiecte de investiţii din sume alocate anual cu această destinaţie şi aprobate de Guvern prin hotărâri, la cererea ordonatorului principal de credite, prin derogare de la prevederile Legii nr.500/2002 privind finanţele publice locale, cu modificările şi completările ulterioare.” 

În conformitate cu prevederile art. 61 şi art.63 din Regulamentul Camerei Deputaţilor, republicat, cu modificările şi completările ulterioare,Comisia pentru administraţie publică, amenajarea teritoriului şi echilibru ecologic, Comisiei pentru buget, finanţe şi bănci şi Comisiei pentru industrii şi servicii au examinat proiectul de lege sus menţionat, în şedinţe separate, în data de 8 februarie 2011, respectiv 9 februarie 2011.
Din numărul total de 31 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 29 deputaţi. Din numărul total de 26 membri ai Comisiei pentru industrii şi servicii au participat la dezbateri 25 deputaţi. Din numărul total de 39 membri ai Comisiei pentru buget, finanţe şi bănci au participat la dezbateri 37 deputaţi


La dezbateri au participat, în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, cu modificările şi completările ulterioare,domnul Cristian Apostol – secretar de stat din Ministerul Mediului şi Pădurilor şi domnul Eugen Curteanu – secretar de stat din Ministerul Dezvoltării Regionale şi Turismului.

În urma examinării intervenţiei legislative şi a opiniilor exprimate de către membrii celor trei comisii, s-a hotărât, cu majoritate de voturi, adoptarea proiectului de Lege privind aprobarea Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii, cu amendamente admise şi respinse, prezentate în anexele la prezentul raport.

În raport de obiectul şi conţinutul său, proiectul de lege  face parte din categoria legilor ordinare.
PREŞEDINTE,



PREŞEDINTE,



PREŞEDINTE,

Sulfina BARBU



Viorel ŞTEFAN



Iulian IANCU

Consilier, Sofia Chelaru



   Consilier, Luminţa Ghiorghiu


Consilier, Ioan Bivolaru
Anexă

I.AMENDAMENTE ADMISE
În urma dezbaterilor, au fost admise următoarele amendamente:
	Nr.

Crt.
	Text 

OUG nr.105/2010
	Text Senat
	Text propus de Comisie (autorul amendamentului)
	Motivare amendamente

	1.
	
	Titlul legii:

LEGE

privind aprobarea 

Ordonanţei de urgenţă a Guvernului nr.105/2010 pentru aprobarea Programului naţional de dezvoltare a infrastructurii 


	Nemodificat


	

	2.
	
	Articol unic.- Se aprobă Ordonanţa de urgenţă a Guvernului nr.105 din 22 noiembrie 2010 pentru aprobarea Programului naţional de dezvoltare a infrastructurii, publicată în Monitorul Oficial al României, Partea I, nr.790 din 25 noiembrie 2010


	Articol unic.- Se aprobă Ordonanţa de urgenţă a Guvernului nr.105 din 22 noiembrie 2010 pentru aprobarea Programului naţional de dezvoltare a infrastructurii, publicată în Monitorul Oficial al României, Partea I, nr.790 din 25 noiembrie 2010, cu următoarele modificări şi completări:
	Tehnică legislativă.

	3.
	Titlul ordonanţei:

ORDONANŢĂ DE URGENŢĂ

 nr. 105 din 22 noiembrie 2010 pentru aprobarea Programului naţional de dezvoltare a infrastructurii


	__________________


	Nemodificat


	

	4.
	Art.1.- (1) Se aprobă Programul naţional de dezvoltare a infrastructurii, denumit în continuare P.N.D.I., prevăzut în anexa care face parte integrantă din prezenta ordonanţă de urgenţă.

(2)Creditele bugetare şi de angajament aprobate pentru proiectele cuprinse în anexă nu pot fi virate şi utilizate cu altă destinaţie.

(3) Creditele de angajament prevăzute pentru anul curent şi neangajate se reportează, cu aceeaşi destinaţie, în anii următori.

(4) Creditele bugetare prevăzute în anul curent, neutilizate până la finele exerciţiului bugetar şi pentru care nu sunt constituite obligaţii de plată, vor fi cuprinse în anii următori, cu încadrarea în valoarea totală aprobată pentru fiecare proiect, precum şi în sumele aprobate prin strategia fiscal-bugetară, fără majorarea cheltuielilor totale aprobate anual.


	__________________
	Nemodificat
	

	5.
	Art.2.- (1) Finanţarea proiectelor prioritare prevăzute în anexă se asigură din sumele alocate anual cu această destinaţie din fonduri externe rambursabile şi nerambursabile, de la bugetul de stat, prin bugetele ministerelor de resort, precum şi din alte surse legal constituite, pe baza documentaţiilor tehnico-economice aprobate, conform legislaţiei în vigoare.

(2) Redistribuiri între sursele de finanţare a proiectelor prioritare se pot face în cursul anilor de execuţie a acestora, prin hotărâre a Guvernului, la propunerea ministerelor de resort, asigurându-se încadrarea în prevederile bugetare anuale aprobate.

(3) Ordonatorii principali de credite au obligaţia cuprinderii cu prioritate a proiectelor prevăzute în anexă, în buget şi în anexele la acesta, cu încadrarea în sumele aprobate în strategia fiscal-bugetară şi în limitele de cheltuieli aprobate de Guvern.


	__________________
	Nemodificat
	

	6.
	Art.3.- (1)Ordonatorii de credite au obligaţia de a notifica prestatorilor, executanţilor şi furnizorilor sumele cuprinse în P.N.D.I. la credite bugetare, în termen de 30 de zile calendaristice de la aprobarea bugetului de stat, precum şi de la aprobarea rectificărilor bugetare anuale.

(2) În funcţie de creditele bugetare aprobate anual, ordonatorii de credite au obligaţia de a întocmi şi de a actualiza, împreună cu prestatorii, executanţii şi furnizorii, graficele de execuţie/livrare, atât fizice, cât şi valorice, anexe la contract.

(3) Ordonatorii de credite au obligaţia de a recepţiona servicii, lucrări şi produse în limita creditelor bugetare anuale şi trimestriale aprobate cu această destinaţie, în măsura în care au fost executate/livrate servicii, lucrări sau produse, în conformitate cu prevederile contractuale.
	____________________
	Nemodificat

Nemodificat

Nemodificat

1. La articolul 3, după alineatul (3) se introduc două noi alineate, alineatele (4) şi (5) cu următorul cuprins:

“(4) Pe baza convenţiilor încheiate între ordonatorii de credite prevăzuţi în anexă şi beneficiarii finali ai proiectelor (unităţi administrativ-teritoriale sau, după caz, Administraţia Naţională “Apele Române”) aceştia din urmă pun la dispoziţie folosinţa gratuită a domeniului public sau privat pe care se realizează proiectul în vederea realizării investiţiilor prevăzute în prezenta ordonanţă de urgenţă, asigură pe cheltuiala lor avizele şi autorizaţiile legale, participă la urmărirea bunei realizări a lucrărilor, inclusiv pe faze de execuţie, primesc în custodie, pe măsura realizării acestora şi pe răspunderea executanţilor, până la data recepţiei prevăzute la alin.(3), părţi funcţionale din proiect sau proiectul în întregul său, asigură pe cheltuiala lor folosinţa/operarea provizorie a bunului primit în custodie, în măsura în care acest lucru este posibil din punct de vedere tehnic, precum şi întreţinerea acestuia;

(5) În vederea asigurării folosinţei/operării provizorii a bunului primit în custodie potrivit alin.(4), autorităţile şi instituţiile publice cu rol de reglementare vor emite custodelui avize/acorduri/autorizaţii cu caracter provizoriu, până la recepţia finală a proiectului de investiţii, potrivit alin.(3), urmată de transferul proprietăţii sau administrării, după caz, către beneficiarul final şi obţinerea de către acesta a avizelor/acordurilor/ autorizaţiior definitive”.

Autor: Comisia pentru administraţie publică, amenajarea teritoriului şi echilibru ecologic

	Beneficiarii finali ai lucrărilor finanţate prin PNDI sunt fie unităţile administrativ-teritoriale (UAT - care primesc la final în proprietatea publică a UAT bunurile realizate) fie ANAR (care primeşte în administrare, potrivit legii, bunurile aflate în proprietatea publică a statului) după caz.

În ambele situaţii, beneficiarii finali trebuie, pe de o parte, sa asigure condiţiile optime pentru realizarea investiţiei (folosinţă amplasament, avize, autorizaţii, etc) iar pe de altă parte să aibă dreptul de a fi un factor activ de monitorizare şi implicare pe parcursul execuţiei, cu interesul legitim al celui care va primi obiectivul în proprietate sau administrare, după recepţia finală.

Întrucât, potrivit legii, recepţia finală nu va putea fi făcută, de către ministerele contractante, decât corelat cu calendarul alocărilor de credite bugetare, până în 2020, beneficiarii finali au posibilitatea de a prelua provizoriu în custodie obiectivele realizate anticipat, prin credit furnizor, şi de a le opera în condiţii legale, respectând actele de reglementare provizorii emise de autorităţile competente.



	7.
	Art.4.- Prestatorii, executanţii şi furnizorii pot contracta credite bancare cu garanţie de stat, în condiţiile art. 4 alin. (1) lit. d) din Ordonanţa de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările ulterioare, sau în condiţiile Legii nr. 96/2000 privind organizarea şi funcţionarea Băncii de Export-Import a României EXIMBANK - S.A., republicată, pentru a presta servicii, executa lucrări şi livra produse aferente proiectelor cuprinse în anexă.


	__________________
	Nemodificat
	

	8.
	Art.5.- În cadrul proiectelor cuprinse în anexă pot fi introduse şi lucrări care se află în diferite stadii de execuţie.

	__________________
	Nemodificat
	

	9.
	Art.6.- Prin derogare de la prevederile art. 21 alin.(4) din Legea nr. 500/2002 privind finanţele publice, cu modificările şi completările ulterioare, pentru creditele bugetare cuprinse în anexă nu se aplică reţinerea de 10% din prevederile aprobate ordonatorilor principali de credite.


	__________________
	Nemodificat
	

	10.
	Art.7.- Actualizarea anexei ca urmare a aplicării prevederilor art.1 alin.(3) şi (4) şi ale art.2 alin.(2) sau ca urmare a actualizării valorii proiectelor în condiţiile legii se face prin hotărâre a Guvernului, la propunerea ministerelor de resort.


	___________________
	Nemodificat
	

	11.
	Art.8.- 

(1)Respectarea prevederilor art.2 alin.(3) şi ale art.3 se verifică şi de către persoane desemnate în acest scop prin ordin al ministrului finanţelor publice.

(2) Nerespectarea prevederilor menţionate la alin.(1) atrage răspunderea materială, disciplinară sau penală, după caz, a persoanelor cu atribuţii în domeniile respective.


	__________________
	Nemodificat
	

	12.
	I. INFRASTRUCTURA ÎN DOMENIUL DEZVOLTĂRII REGIONALE


	___________________
	2. La anexă punctul I, punctele 1, 2, şi 3, sintagma „Alte transferuri” se înlocuieşte cu sintagma „Active nefinanciare”.

Autor: Comisia pentru administraţie publică, amenajarea teritoriului şi echilibru ecologic

	Iniţial derularea acestor programe a fost stabilită să se desfăşoare prin Compania Naţională de Investiţii dar ulterior s-a hotărât derularea acestora prin intermediul Ministerului Dezvoltării Regionale şi Turismului.

	13.
	2.Denumire proiect: Modernizarea satului romanesc

Scopul proiectului: Îmbunătăţirea calităţii vieţii pentru populaţia rurală

Obiectivul proiectului: Reabilitarea şi modernizarea satelor

Ordonator principal de Credite: Ministerul Dezvoltării Regionale Şi Turismului

  mii lei

Sursa de finanţare:

	
	3. La anexă punctul I, partea introductivă a punctului 2, se modifică şi va avea următorul cuprins:

“2. Denumire proiect: Modernizarea localităţilor

Scopul proiectului: Îmbunătăţirea calităţii vieţii pentru populaţie. Obiectivul proiectului: Reabilitarea şi modernizarea localităţilor”.

Autor: Comisia pentru administraţie publică, amenajarea teritoriului şi echilibru ecologic

	

	14.
	II. INFRASTRUCTURA ÎN DOMENIUL MEDIULUI

	
	4. La anexa punctul II, punctul 3.3 sintagma „Alte transferuri” se înlocuieşte cu sintagma „Cheltuieli de capital”.
Autor: Comisia pentru administraţie publică, amenajarea teritoriului şi echilibru ecologic

	


Consilier, Sofia Chelaru



   Consilier, Luminţa Ghiorghiu


Consilier, Ioan Bivolaru
Anexă

II.Amendament Respins
În urma dezbaterilor, a fost respins următorul amendament:
	Nr.

Crt.
	Text 

OUG nr.105/2010
	Text amendament

 (autorul amendamentului)
	Motivare amendament
1.pentru susţinere 2.pentru respingere
	Camera decizională

	1.
	Art.4.- Prestatorii, executanţii şi furnizorii pot contracta credite bancare cu garanţie de stat, în condiţiile art. 4 alin. (1) lit. d) din Ordonanţa de urgenţă a Guvernului nr. 64/2007 privind datoria publică, aprobată cu modificări şi completări prin Legea nr. 109/2008, cu modificările ulterioare, sau în condiţiile Legii nr. 96/2000 privind organizarea şi funcţionarea Băncii de Export-Import a României EXIMBANK - S.A., republicată, pentru a presta servicii, executa lucrări şi livra produse aferente proiectelor cuprinse în anexă.


	Se elimină.

Autor: Iulian Iancu  şi Viorel Ştefan - PSD
	1. Nu se justifică în situaţia în care creditele se vor angaja de către prestatori executanţi sau furnizori cu garanţia statului, deoarece este echivalentul unui credit furnizor şi se preia în gradul de îndatorare al statului român, afectând deficitul bugetar, creşterea datoriei publice care deja în prezent depăşeşte 38% din PIB, fiind în realitate un ajutor de stat acordat discriminatoriu.

	Camera Deputaţilor


Consilier, Sofia Chelaru



   Consilier, Luminţa Ghiorghiu


Consilier, Ioan Bivolaru

